**Πληροφορίες για παρουσίαση διπλωματικής εργασίας**

Για την παρουσίαση πρέπει να καταθέσετε στη γραμματεία την επισυναπτόμενη αίτηση κατάθεσης διπλωματικής συμπληρωμένη και υπογεγραμμένη, ένα CD ή usb stick με τη Διπλωματική σας και το εξώφυλλο της Διπλωματικής  εκτυπωμένο (προσοχή μην αλλάξετε τον τίτλο της Διπλωματικής σας).

Αν η επιτροπή θέλει τη Διπλωματική σε έντυπη μορφή θα πρέπει να την εκτυπώσετε.  Για τη Γραμματεία δεν χρειάζεται να φέρετε εκτυπωμένο αντίτυπο.

Παράλληλα πριν την παρουσίαση της διπλωματικής σας εργασίας πρέπει να συμπληρώσετε την επισυναπτόμενη ανακοίνωση παρουσίασης και να μας την στείλετε.

Για **την κατάθεση της πτυχιακής εργασίας στη κεντρική βιβλιοθήκη**, η διαδικασία γίνεται ηλεκτρονικά και είναι η εξής :

Η/Ο φοιτήτρια/φοιτητής στέλνει τα παρακάτω δικαιολογητικά στο irepository@hmu.gr  :

•              Την μεταπτυχιακή της/του εργασία  (αρχείο .doc ή pdf), περίληψη και τίτλος της εργασίας στα αγγλικά (αν δεν συμπεριλαμβάνονται στην εργασία) και τυχόν συνοδευτικό (πχ οπτικοακουστικό) υλικό.

•              βεβαίωση κατάθεσης μεταπτυχιακής εργασίας  (έντυπο βιβλιοθήκης)

Απαραίτητη προϋπόθεση για την κατάθεση της εργασίας είναι αυτή να έχει βαθμολογηθεί και να έχει λάβει την οριστική της μορφή.

-              Στη συνέχεια όταν ελεγχθούν τα υποβληθέντα αρχεία από την υπεύθυνη βιβλιοθηκονόμο αποστέλλεται η Βεβαίωση κατάθεσης της πτυχιακής/μεταπτυχιακής εργασίας με ευθύνη της βιβλιοθήκης  στην γραμματεία του τμήματος της/του φοιτήτριας/φοιτητή.

-              Τέλος ενημερώνεται η/ο φοιτήτρια/φοιτητής με ηλεκτρονικό μήνυμα για την ολοκλήρωση του αιτήματός της/του.

Για τυχόν διευκρινίσεις σχετικά με τη διαδικασία κατάθεσης των εργασιών στην βιβλιοθήκη μπορείτε να επικοινωνείτε με την υπεύθυνη βιβλιοθηκονόμο  κα. Μαρία Χετζάκη

mail: irepository@hmu.gr  / τηλ. 2810-379149,  2810-379827

Σχετικά με την **αίτηση αποφοίτησης**:

1. Οι μεταπτυχιακοί φοιτητές που έχουν ολοκληρώσει το πρόγραμμα σπουδών τους υποβάλλουν αίτηση απονομής πιστοποιητικού αποφοίτησης στην ηλεκτρονική διεύθυνση <https://morpheus.hmu.gr/>, στη συνέχεια μεταβαίνουν στην πρόσκληση «Αίτηση Αποφοίτησης» και υποβάλουν τη σχετική αίτηση.

2. Οφείλουν να επιστρέψουν στη γραμματεία του μεταπτυχιακού τους την πρωτότυπη Ακαδημαϊκή τους Ταυτότητα. Σχετικά με την ακαδημαϊκή ταυτότητα ακόμη και αν έχει λήξει θα πρέπει να την παραδώσετε. Επίσης, σε περίπτωση απώλειας της ακαδημαϊκής ταυτότητας παρακαλώ να μας προσκομίσετε βεβαίωση απώλειας από την Αστυνομία.

Με την ολοκλήρωση των παραπάνω διαδικασιών, η Γραμματεία του Τμήματος προβαίνει σε έλεγχο της καρτέλας του φοιτητή και αφού συνεδριάσει η Επιτροπή Προγράμματος Σπουδών του μεταπτυχιακού και διαπιστώσει την ολοκλήρωση της φοίτησής του φοιτητή, εκδίδει πιστοποιητικό αποφοίτησης ενώ η χορήγηση απονομής του τίτλου σπουδών απονέμεται κατά την τελετή καθομολόγησης (πάπυρος).